title: Xulosalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 179
  2.
  O’z miqyosiga ko’ra raqobat eng avvalo ikki turga – tarmoq ichidagi
  raqobatga va tarmoqlararo raqobatga bo’linadi. Iqtisodiy adabiyotlarda bir tarmoq
  ichidagi raqobatning to’rtta shakli alohida ajratilib ko’rsatiladi. Bular sof raqobat,
  monopollashgan raqobat, sof monopoliya va oligopoliyadir.
  3.
  Sof raqobat va sof monopoliya real hayotda kam uchraydi. Hozirgi zamon
  bozor iqtisodiyotining holatini monopollashgan raqobat va oligopoliya tavsiflaydi.
  Monopollashgan raqobatda juda ko’p mayda firmalar tomonidan turli-tuman
  tabaqalashgan mahsulot ishlab chiqariladi, shuning uchun sohaga kirish qiyin emas.
  4.
  Raqobat – xo’jalik yuritishning asosiy usuli hisoblangani uchun raqobat
  muhitining shakllanishi bozor iqtisodiyotining rivojlanish darajasiga bog’liqdir.
  Raqobat muhiti deb bozor munosabatlari ishtirokchilarining xo’jalik yuritishda teng
  imkoniyatlarni ta’minlaydigan iqtisodiy, qonuniy, tashkiliy va siyosiy sharoitlar
  majmuasiga aytiladi. Raqobat muhitining mavjudligi – alohida olingan firmaning
  bozor sharoitida erkin harakat qilib xukmronlik mavqeiga erishishiga halaqit beruvchi
  asosiy omildir.
  5.
  Monopoliyani tartibga solish – miqdoran hisoblash imkoniyati kam bo’lgan
  juda murakkab jarayondir. O’zbekistonda davlatning monopoliyaga qarshi chora-
  tadbirlari nafaqat monopoliyani cheklash, balki monopoliyadan chiqarish jarayoni
  bilan uzviy ravishda olib borilmoqda. Juda ko’plab tarmoqlarda xukmron mavqega
  ega bo’lgan korxonalar (ular yagona korxona-tarmoq sifatida ish yuritishar edi)
  xususiylashtirilib, mustaqil korxonalarga aylantirildi va natijada tarmoqda raqobat
  muhiti shakllantirildi.
  6.
  Davlatning monopoliyaga qarshi qonunchiligi raqobatlashuvchi sub’ektlar
  ishchanligini susaytirmaydigan darajada yetarlicha moslashuvchan bo’lishi darkor.